
Lingua Tibetana 


Lingua Tibetana (Bod skad ) ad Linguas Tibeto- 
Birmanas fa mili ae Sinotibetanae pertinet. In regione 
Tibeto Rei Publicae Popularis Sinarum praecipue 
adhibetur. 

Lingua Tibetana dicitur prima omnium Tibeto- 
Birmanarum iam saeculo VII litteris consignata esse; a 
rege enim Srong btsan sgam po ministrum Thon mi 
Sambhota in Indiam missum ut de re Buddhistica 
Tibetana quaereret, et in Tibetum reversum scripturam 
Tibetanam invenisse, grammaticam huius linguae 
versibus triginta composuisse, versiones librorum 
sacrorum Sanscriticorum conficere coepisse.^ 
Lexicon bilingue Sanscrito-Tibetanum Mahavyutpatti 
saeculo insequenti compositum est. Paulo postea libri 
laminis ligneis modo Sinico imprimi coepti sunt et in 
bibliothecis monasticis congeri. 

Ab hoc aevo lingua scripta classica fere immutata 
usque ad nostram aetatem continuavit; litterae 
Tibetanae sine interruptione floruerunt tam 
Buddhisticae (e linguis Sanscrita Sinicaque conversae 
et denuo creatae) quam religioni Bon dicatae. Has 
litteras non solum Tibetani coluerunt sed et Mongoli 
Sinaeque. Sermo autem a populo adhibitus mutationes 
diachronicas variationesque geographicas semper 
crebriores accepit. 


Lingua Tibetana 

Taxinomia: 

Lingua Tibeto-Birmana familiae 
Sinotibetanae 

Locutores: 

1 400 130 (lingua Thibetana 
centralis)! 1 ^ 

4 920 570 (dialecti omnes)! 2 ! 

Sigla: 

1 bo, 2 tib, 3 bod 

Status publicus 

Officialis 

Thibetum Rei Publicae Popularis 

Sinarum 

Privata 

Nepalia, India, Bhutan, alibi 

Litterae: 

Litterae Tibetanae 

Scriptura: 

Scriptura Tibetana 

Procuratio: 

Familiae linguisticae coloribus Vicipaedicis pictae 




Bibliotheca librorum Tibetanorum apud 
Dharmasala Indiae 

Inter dialectos huius linguae enumerantur series sermonum in alta planitie Tibetana montibusque Himalaya 
late dispersorum, per civitates Pakistaniam, Indiam, Nepaliam et Bhutan adhibitorum, quorum omnes fere 
locutores unius linguae litterariae et eiusdem traditionis participes sunt. Dialecti sic secundum Tibetan 
Dialects Project evolvuntur:^ 

■ series occidentalis "archaica": sermones 
Ladakhi inferiores, Balti, Purik 

■ series occidentalis "novella": sermones 
Ladakhi superiores, Zangskari, Indiae 
boreoccidentalis (Lahul, Spiti, 

Uttarakhand), Tholing 

■ series media seu lingua Tibetana 
centralis 

■ sermones Ngari ( Mnga' ris ) 

■ sermones Tsang ( Gtsang ) 

■ sermones 0 (Dbus- cuius pars est dialectus urbis Lhasae, Tibeti capitis) 

■ sermones Nepaliae boreoccidentalis 

■ series borealis: Gertse (Sger rtse), Nakchu, Nangchen 

■ series meridionalis: Sherpa, Sikkimi, Groma seu Tromowa, Dzongkha 

■ series orientales 

■ sermones Amdo (A mdo ) provinciarum Qinghai, Gansu, Sichuan 

■ sermones Kham ( Khams ) provinciarum Qinghai, Chamdo, Sichuan (inter quos Dege (Sde 
dge )), Yunnan 

Alii autem (inter quos index linguarum Ethnologue ) hos sermones fere omnes ut linguas separatas 
enumerant, quippe qui minime inter se intellegi possint. 

Titulus lexici manu scripti Mahavyutpatti tribus scripturis 
rubricatus 


De indole linguae Tibetanae 


Sermo urbis Lhasae, una cum sermonibus Tibetanis centralibus, tonalitatem habet, sed in hac re ab aliis 
differt. Orthographia enim, saeculo VII instituta, tonos non exhibet coniunctionesque consonantium 
admodum complices permittit, praefixis et suffixis variis insuper additis. In sermone Ladakhi inferiori toni 
nunquam exstiterunt; qui hoc sermone utuntur textus classicos dictantur omnibus fere consonantibus 
enuntiatis. Qui autem sermonibus centralibus utuntur coniunctiones consonantium in tonos mutant. 

Lingua Tibetana est ergativa (subiectum enim verbi transitivi syntaxin similem habet atque obiectum verbi 
intransitivi). Ordo verborum sic instruitur: adiectivum nomine substantivo saepius sequitur; obiectum verbo 
praecedit; complementum verbo praecedit; nomen casu genetivo signatum nomine regenti praecedit; 
pronomina demonstrativa et numeralia nomen regens sequuntur. 


Notae 

1. Ethnologue (http://www.ethnologue.com/show_family.asp?subid=885-16) 

2. Ethnologue (http://www.ethnologue.com/show_family.asp?subid=236-16) 

3. De hac historia vide Roy Andrew Miller, "The early Tibetan grammatical treatises and Thon-mi 
Sambhota" in Sylvain Auroux et al. edd., History of the Language Sciences, pars 1 
(International Handbook on the Evolution of the Study of Language from the Beginnings to the 
Present. Berolini: De Gruyter, 2000. ISBN 97 8-3-11- 011103-3) pp. 203-206 Initium 
comm entationis (http://www.referen ce-global.eom/doi/abs/10.15 15/97831 10111033.l.7.203) 



























Inscriptiones sententiarum religiosarum iuxta templum 
Tibetanum apud Dharmasala Indiae 


4. Tibetan Dialects Project (http://www.isw2.uni 

be.ch/tibet/) 

Nexus externi 


■ De hac lingua (http://www.ethnologue.com/sh 

ow_language.asp?code=bod) apud 
Ethnologue 

■ Situs locutorum (http://llmap. 0 rg/languages/b 

od/static_map.html) apud Linguist List 

■ Bibliographia huius linguae (http://www.south 

asiabibliography.de/Bibliography/Tibeto-Burm 
an/Ti betan/ti betan. htm I) 

■ Tibetan Dialects Project (http://www.isw2.uni 

be.ch/tibet/) apud Universitatem Bernensem 

